text: SønderjyskE forlænger med Enevoldsen
  12 maj 2015 kl. 04.17
  SønderjyskE og assistenttræner Peter Enevoldsen har forlænget samarbejdet med et år, oplyser klubben i en pressemeddelelse.
  Den meget populære assistenttræner runder fire sæsoner hos det sønderjyske fodboldflagskib, og begge parter har, ifølge sportschef Hans Jørgen Haysen, haft stor appetit på at forlænge samarbejdet
  -Først og fremmest ville vi gerne forlænge samarbejdet med Peter Enevoldsen, fordi både hans faglige og menneskelige kvalifikationer er helt i top.
  SønderjyskEs nye cheftræner, Jakob Michelsen, får dermed også en assistenttræner, som har et indgående kendskab til mekanismerne i klubben
  -Vi har været, og er, meget tilfredse med hele trænerstaben og her iblandt ikke mindst Peter Enevoldsen. Det har været vigtigt for kontinuiteten omkring superligatruppen, at han både kunne og ville fortsætte det gode arbejde.
  